Diari Oficial de la Generalitat Valenciana


Sumari del DOGV 4900, del 10-12-2004 (2004/12917)

RESOLUCIÓ de 19 de novembre de 2004, del director general de Recursos Humans de la Conselleria de Sanitat, per la qual es convoca un concurs per a la provisió de diverses direccions de servici i de secció assistencials en alguns hospitals dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12446


Data del document
:   19-11-2004

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu
    * administració regional
    * metge

RESOLUCIÓ de 19 de novembre de 2004, del director general de Recursos Humans de la Conselleria de Sanitat, per la qual es convoca un concurs per a la provisió de diverses direccions de servici i de secció assistencials en alguns hospitals dependents de la Conselleria de Sanitat. [2004/X12093]
  
Donada la necessitat de cobrir les places de cap de servici i de secció d'alguns hospitals dependents de la Conselleria de Sanitat; d'acord amb el que establix el capítol V del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.
  
Fent ús de les competències que m'han sigut atribuïdes per l'article huit del Decret 116/2003, d'11 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Sanitat, resolc:
  
Convocar un concurs per a la provisió de les places de cap de servici i secció de caràcter assistencial relacionades en l'annex IV, d'acord amb les bases que es publiquen en l'annex I d'esta resolució.
  
València, 19 de novembre de 2004.- El director general de Recursos Humans: José Cano Pascual.
  
ANNEX I
  
Bases de la convocatòria
  
1. Característiques generals
  
1.1. El règim jurídic de la plaça objecte de la convocatòria és l'establit en l'Estatut Jurídic de Personal Mèdic, aprovat pel Decret 3.160/1966, de 23 de desembre, i la resta de disposicions legals dictades per a desplegar-lo.
  
El facultatiu que resulte adjudicatari de plaça en esta convocatòria pot optar pels complements específics previstos en la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
1.2. Les places convocades queden vinculades orgànicament a l'hospital respectiu i funcionalment a l'àrea a què està adscrit l'hospital.
  
1.3. D'acord amb el que establix l'article 32 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana, l'aspirant seleccionat obtindrà un nomenament temporal per al lloc que estarà subjecte a avaluacions quadriennals a l'efecte de la continuïtat en el lloc.
  
1.4. El procés de selecció estarà basat en la valoració del currículum professional dels aspirants i en un projecte tècnic relacionat amb la gestió de la unitat assistencial.
  
2. Requisits dels aspirants
  
2.1 Poden participar en esta convocatòria els facultatius amb nomenament de personal estatutari fix que tinga plaça en l'especialitat a què es concurse en les institucions sanitàries de la Seguretat Social, així com els facultatius amb nomenament de funcionari de carrera, o laboral fix, que presten servicis en hospitals de titularitat pública amb programa acreditat per a la docència per la Comissió Nacional de l'especialitat corresponent.
  
2.2 Requisits exigits.
  
a) Tindre la nacionalitat espanyola o de qualsevol altre estat membre de la Unió Europea, o d'aquells estats en què, per tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, o tindre-hi dret segons que preveu el Decret 543/2001, de 18 de maig.
  
b) Tindre la titulació corresponent.
  
Trobar-se en possessió del títol de llicenciat o doctor en Medicina i Cirurgia i tindre el corresponent títol de metge especialista, expedit pel Ministeri d'Educació i Ciència.
  
c) Tindre la capacitat funcional necessària per a l'exercici de les funcions que es deriven del nomenament corresponent.
  
d)Tindre fets díhuit anys i no excedir l'edat de jubilació forçosa.
  
e) No haver estat separat mitjançant expedient disciplinari del servici de qualsevol Servici de Salut o Administració Pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques ni, si és procedent, per a la professió corresponent.
  
f) En el cas de nacionals d'altres Estats mencionats en el paràgraf a), no trobar-se inhabilitat per sanció o pena, per a l'exercici professional o per a l'accés a funcions o servicis públics d'un estat membre de la Unió Europea o Espai Econòmic Europeu, ni haver sigut separat, per sanció disciplinària, d'algunes de les seues administracions o servicis públics en els sis anys anteriors a la convocatòria.
  
2.3 Acreditació de requisits.
  
Els requisits han de tindre's l'últim dia de termini legal de presentació de sol·licituds, i mantindre's fins a la presa de possessió.
  
3. Sol·licituds
  
3.1 Els que desitgen participar en el concurs han d'aportar l'oportuna sol·licitud d'acord amb el model que figura com annex II a esta convocatòria, i es presentaran en les unitats de registre de les direccions territorials de la Conselleria de Sanitat a Alacant (c/ Girona núm. 26, 03942); Castelló de la Plana (pl. Hort dels Corders núm. 12, 12787), València (Gran Via Ferran el Catòlic núm. 74, 46415) i Gerència d'Àrea d'Alcoi (País Valencià núm. 33, 03310); o mitjançant qualsevol de les formes previstes en l'article 38 de la Llei de Règim Jurídic de les Administracions Públiques i del Procediment Administratiu Comú, fent constar de forma expressa i concreta la plaça a què es desitja optar.
  
3.2 Les sol·licituds dirigides al director general de Recursos Humans es presentaran en el termini d'un mes comptat a partir de la publicació de la convocatòria en el Diari Oficial de la Generalitat Valenciana.
  
3.3 La consignació de dades falses en la instància o en la documentació aportada pels aspirants suposarà la pèrdua de plaça a més de les mesures legals que corresponga aplicar.
  
3.4 El domicili que figure en les instàncies es considera el vàlid per a notificació, i són responsabilitat exclusiva del concursant els errors en la consignació del domicili i la comunicació a la Conselleria de Sanitat de qualsevol canvi.
  
4. Documents que s'han d'aportar juntament amb la instància
  
Junt amb la instància, els concursants han d'aportar els documents següents:
  
a) Fotocòpia compulsada del document nacional d'identitat.
  
b) Fotocòpia compulsada del títol de l'especialitat.
  
c) Currículum professional en què consten els mèrits valorables, d'acord amb el barem establit en l'annex III de la convocatòria, i la documentació acreditativa.
  
L'acreditació dels mèrits valorables segons barem ha d'efectuar-se en document original o fotocòpia compulsada.
  
Quant als treballs i publicacions científiques se'n pot aportar una fotocòpia sempre que s'especifique la ressenya de la publicació o certificat acreditatiu del centre o institució organitzadora, en el cas que es tracte d'aportacions a reunions científiques que no hagen sigut publicades.
  
El tribunal pot requerir a les persones interessades qualsevol tipus d'aclariment sobre la documentació presentada, i estes estan obligades de facilitar-los-la.
  
En el cas que el requeriment no siga atés no es valorarà el mèrit corresponent.
  
El tribunal només podrà valorar o sol·licitar aclariments sobre mèrits al·legats pels concursants junt amb la instància.
  
d) Projecte tècnic relacionat amb la gestió de la unitat assistencial a què opta.
  
(Només per a l'Hospital la Fe: l'Hospital universitari la Fe ha adoptat per al seu funcionament un nou model organitzatiu previst en la Llei 2/2003, de 6 de febrer, de la Generalitat, d'Ordenació Sanitària de la Comunitat Valenciana, publicada en el DOGV de 14 de febrer del 2003, per tant el projecte sol·licitat ha de tindre en compte el contingut dels articles 41, 42, i 45 d'eixa llei.)
  
5. Admissió de sol·licituds
  
Acabat el termini de presentació d'instàncies, el director general de Recursos Humans publicarà en el tauler d'anuncis dels servicis centrals de la Conselleria de Sanitat, al carrer de Misser Mascó, número 31, 46030 València, la llista provisional de concursants admesos i exclosos, amb expressió, en l'últim cas, de les causes d'exclusió.
  
Els concursants exclosos disposaran d'un termini de deu dies hàbils, comptadors des de l'endemà de la publicació de la resolució, per a esmenar els defectes apreciats.
  
Les reclamacions són acceptades o rebutjades en la resolució que aprove la llista definitiva, que s'ha de publicar de la mateixa manera que la provisional.
  
Contra la resolució que aprove la llista definitiva es poden interposar els recursos que s'especifiquen en la base 10 de la present convocatòria.
  
6. Comissió de valoració
  
La comissió de valoració, que és nomenada pel director general de Recursos Humans de la Conselleria de Sanitat té la composició següent:
  
President/a: càrrec directiu de la Conselleria de Sanitat, competent en l'àmbit de l'Assistència Especialitzada o la persona que delegue.
  
Vocals:
  
- director/a de l'hospital o director/a mèdic del qual depenga la plaça convocada.
  
- Un/a director/a mèdic d'un hospital acreditat per la docència de l'especialitat convocada.
  
- Un facultatiu especialista d'àrea en representació de la comissió nacional de l'especialitat que es tracte.
  
- Un facultatiu especialista d'àrea en representació de la societat científica de l'especialitat que es tracte. En el cas que concórrega més d'una societat científica, s'establirà un sorteig públic per a designar el corresponent vocal i el seu suplent.
  
- Dos Vocals proposats per les organitzacions sindicals amb representació en la Mesa Sectorial de Sanitat.
  
Secretari/a: és un/a inspector/a mèdic dependent de la Conselleria de Sanitat.
  
Cada membre de la comissió de valoració ha de tindre nomenat el seu corresponent suplent d'acord amb el mecanisme establit per a elegir vocal.
  
La llista dels membres s'ha de publicar en el tauler d'anuncis dels servicis centrals de la Conselleria de Sanitat al costat de la llista provisional d'admesos i exclosos.
  
Per a comunicacions i la resta d'incidències, la comissió de valoració té la seu en els servicis centrals de la Conselleria de Sanitat, carrer del misser Mascó número 31, 46215 València.
  
7. Desenvolupament del concurs
  
El concurs consta de dos fases. Cada una de les fases es valora amb un màxim de 15 punts. La comissió de valoració ha de fixar prèviament a la realització del concurs la puntuació mínima necessària per a superar-lo.
  
7.1. En la primera fase es valoren els mèrits aportats per l'aspirant segons el que expressa el barem que consta en l'annex III.
  
7.2.La segona fase consistix en l'exposició pública davant de la Comissió de Valoració d'un projecte tècnic relacionat amb la gestió de la unitat assistencial de què es tracte, i té una duració màxima de 60 minuts.
  
L'aspirant presenta, en el moment de l'exposició, per a acompanyar a esta, tota la documentació que estime convenient.
  
La comissió de valoració pot, acabada l'exposició, demanar a l'aspirant tots els aclariment que considere.
  
Cada membre de la comissió ha d'exposar públicament la puntuació atorgada a cada aspirant.
  
La qualificació final de cada aspirant està determinada per la mitjana aritmètica de les qualificacions atorgades a cada participant per cada membre de la comissió de valoració.
  
La data, hora i lloc de celebració de la fase d'exposició pública els farà públics la comissió de valoració, com a mínim, amb 15 dies naturals d'antelació, en el tauler d'anuncis de la Conselleria de Sanitat.
  
8. Resolució del concurs
  
8.1 La comissió de valoració no pot deixar sense cobrir la plaça convocada si els aspirants reunixen els requisits que preveu esta convocatòria i superen els mínims prèviament establits per la citada comissió.
  
8.2 El resultat final de la convocatòria s'ha d'exposar en el tauler d'anuncis de la Conselleria de Sanitat i de les seues direccions territorials, i també per a efectes merament informatius en l'adreça d'Internet de la Conselleria de Sanitat: www.san.gva.es.
  
8.3 En el cas que un adjudicatari renuncie a la plaça, esta s'adjudica al següent en dret, i només és necessària per a això la certificació de la comissió de valoració.
  
8.4 La comissió de valoració eleva al director general de Recursos Humans la corresponent proposta d'adjudicació de la plaça objecte de la convocatòria, que té caràcter vinculant, excepte quan no s'hagen complit els requisits formals i de procediment establits.
  
8.5 El director general de Recursos Humans ha de dictar una resolució que designe el facultatiu proposat per la comissió de valoració, que s'ha de publicar en el Diari Oficial de la Generalitat Valenciana.
  
8.6 En el cas que un facultatiu seleccionat no tinga els requisits exigits en la convocatòria, el director general de Recursos Humans ha de dictar una resolució que expresse els motius, en la qual es declararà la pèrdua dels drets de la plaça que es tracte. Eixa resolució pot ser impugnada en la forma establida en la base 10.
  
9. Nomenament i presa de possessió
  
El director general de Recursos Humans ha de publicar l'adjudicació definitiva de la plaça en el Diari Oficial de la Generalitat Valenciana.
  
El facultatiu seleccionat disposa d'un termini d'un mes a partir de l'endemà de la publicació en el Diari Oficial de la Generalitat Valenciana, per a efectuar la presa de possessió, que es fa en la direcció del centre.
  
La presa de possessió queda condicionada a la presentació en la institució de la documentació següent: reconeixement mèdic que acredite l'aptitud psicofísica efectuada pels servicis mèdics del centre.
  
Quan el facultatiu que obtinga plaça haja estat exercint-ne una altra en institucions sanitàries de la Seguretat Social en una altra província o comunitat autònoma, la unitat administrativa de destinació ha de demanar a la d'origen el trasllat de l'expedient del facultatiu.
  
El facultatiu que haja sigut nomenat en un lloc de cap de servici d'acord amb el sistema que establix esta convocatòria tindrà reservada la seua plaça en propietat com a facultatiu especialista.
  
10. La present convocatòria, les seues bases, i tots els actes administratius que es dicten per a dur-la a terme poden ser impugnats per les persones interessades mitjançant la interposició d'un recurs contenciós administratiu davant el Jutjat Contenciós Administratiu de València, en el termini de dos mesos, comptadors des de l'endemà de la publicació de l'acte recorregut, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i, potestativament, hi pot interposar-se recurs de reposició en el termini d'un mes de conformitat amb els articles 116 i 117 de la referida Llei 30/92, sense perjuí que utilitze qualsevol altre recurs que per al seu dret estime convenient.
  
ANNEX III
  
Formació acadèmica
  
La puntuació màxima per l'apartat de formació acadèmica és d'1,5 punts
  
1. Per cada matrícula d'honor o excel·lent durant els estudis de llicenciatura: 0,05punts
  
Per cada notable : 0,025punts
  
No han de valorar-se les assignatures de religió, idiomes, ètica, formació política i educació física.
  
(Puntuació màxima:0,8 punts).
  
2. Grau de doctor: 0,6 punts
  
Grau de doctor cum laude: 0,7 punts
  
Formació especialitzada
  
La puntuació màxima per l'apartat de formació especialitzada és de 4,5 punts
  
3.a) Titulats superiors que hagen complit el període complet de formació com a resident en l'especialitat que es tracta (certificat MIR): 3 punts
  
b) Ha superat la convocatòria nacional per a optar a places MIR però no ha completat el programa. Per cada any complet en l'especialitat que es tracta: 0,6 punts
  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat que es tracta, i amb títol convalidat pel Ministeri d'Educació i Ciència: 3 punts
  
d) Per formació com a especialista en centres acreditats per a la docència, en l'especialitat que es tracta, per un mínim de dos anys: 1,5 punts
  
(Els apartats a, b, c, d són excloents entre si)
  
4. Per assistència a cursos superiors, diplomes o màsters impartits per centres universitaris, servicis de Salut o conselleries de Salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis de la Salut així com les Escoles de Salut Pública adscrites a qualsevol dels organismes citats; cursos de formació contínua i continuada així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de la corresponent administració pública, que es valoren de la manera següent:
  
- Per assistència a cursos d'una duració entre 40 hores i 100 hores lectives. Per cada curs : 0,05punts
  
Puntuació màxima :0,30
  
- Per assistència a cursos o diplomes de més de 100 hores lectives. Per cada curs : 0,10 punts
  
Puntuació màxima: 0,50
  
- Per assistència a màsters. Per cada màster: 0,20 punts
  
Puntuació màxima: 1 punt
  
Tot això ha d'estar relacionat amb les funcions corresponents a les places convocades.
  
Experiència professional
  
La puntuació global en l'apartat d'experiència professional no pot sobrepassar els 6,75 punts
  
5. Per cada mes de servicis prestats en propietat en l'especialitat que es tracta en servicis jerarquitzats d'institucions sanitàries de la Seguretat Social o en institucions amb programa acreditat per a la docència per la comissió nacional de què es tracta, o en institucions sanitàries de país estranger realitzades mitjançant conveni o acords d'assistència sanitària amb eixe país l'exercici del qual haja sigut expressament autoritzat al facultatiu en qüestió pel Ministeri de Sanitat i Consum: 0,05 punts
  
6. Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05 punts
  
7. Per cada mes de servicis prestats com a interí, contractat o eventual en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts
  
8. Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què que es tracta: 0,05 punts
  
(La suma dels apartats 5,6,7,8, no pot sobrepassar els 5 punts).
  
9. Per servicis prestats en llocs de caràcter directiu en centres sanitaris públics. Així com per servicis prestats en el Ministeri de Sanitat i Consum, Conselleria de Sanitat, INSALUT, conselleries de Salut i servicis de Salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles d'eixos organismes, així com llocs dependents dels mateixos organismes amb funcions d'inspecció de servicis sanitaris.
  
Per cada mes: 0,05 punts
  
10. Per cada període de 4 anys de servicis prestats en propietat o amb nomenament provisional en servicis jerarquitzats dependents de l'administració pública o en institucions del sistema nacional de salut en l'especialitat de què es tracta:
  
a) com a cap de secció: 0,6 punts
  
b) com a cap de servici: 1 punt
  
La suma màxima dels apartats 9 i 10 és de 3 punts.
  
Altres activitats
  
La suma màxima dels apartats 11 i 12 és d'1,5 punts.
  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,1 punts
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel tribunal, fins a un màxim d'1 punt.
  
Coneixements de valencià
  
13. Els coneixements de valencià es valora fins a un màxim de 0,75 punts quan s'acredite estar en possessió del corresponent certificat expedit o homologat per la Junta Qualificadora de Coneixements de Valencià:
  
1. Coneixement de grau oral: 0,20 punts
  
2. Coneixement de grau elemental: 0,40 punts
  
3. Coneixement de grau mitjà: 0,60 punts
  
4. Coneixement de grau superior: 0,75 punts
  
No es valora el certificat imprescindible per a la consecució d'un altre de nivell superior que s'al·legue com a mèrit.
  
ANNEX IV
  
Hospital General d'Elx:
  
Cap del Serv. d'Urologia
  
Cap del Serv. d'Obstetrícia i Ginecologia
  
Hospital General de Castelló:
  
Cap del Serv. de Pediatria
  
Hospital Universitari la Fe:
  
Cap del Serv. de Cirurgia Cardiovascular
  
Cap del Serv. d'Anestèsia i Reanimació